
FORORD 

Like før jul ifjor offentliggjorde Morgenbladet noen 
artikler fra min hånd tmder titelen; Revolusjon mot 
revolusjonen, De behandlet det vanstyre vårt land er 
kommet opp i under den revolusjon Arbeiderpartiet 
har satt igang og den merkelig snake opposisjon pd 
a f le hold: i stortinget „ i presse n, i næringslivet. Ar- 
tiklene munnet ut i et krav om at de liberale partier 
samlet seg ved neste stortingsvalg i en felles front 
mot de revolusjonære partiers utnyttelse av valg- 
loven til gjennomførelse av en revolusjon fra oven. 

Disse artikler har jeg fått mange oppfordringer om 
å utgi i bokform fra folk som har ønsket d se dem 
spredt til et større publikum. Det er drsaken til at 
artiklene, leit retoucherte, er blitt samlet i denne 
lille boken. 


Bygdø i mars 1952. 


Hans P. Lødrup. 


Trykt tal 

P. M. Hyt * Co, Aj 





HVA ER DET SOM SKJER? 

Det er vel ingen oppmerksom iakttager av vår 
nasjonale politiske utvikling som er i tvil om at vi 
er midt oppe i en — forcløbig — ublodig revolusjon, 
hvis mål er å omskape Eidsvollsgrunnlovens frie 
Norge til et sosialistisk eller som det heller kalles 
piano kon omisk Norge, Vi er allerede langt på vei 
bort fra den frie konstitusjon og det frie næringsliv 
av iSH og langt inne i den sosialistiske stat i dens 
moderne planokonomiske utformning. Forskjellen 
mellom den sosialistiske og den plandkonømiske teori 
og praksis er vesentlig at etter sosialistisk teori over- 
tar staten selve eiendomsretten, mens den etter plan- 
økonomi sk teori bare overtar fruktene av borgernes 
arbeide og eiendomsrett. Den daglige ledelse og en 
godtgjørelse overlates private «eiere», mens pris- 
anscttelse og lignende avgjørende beføieiser er over- 
fort til et oligarki, 

1 18B5 endret Venstre den Mon tesqui etiske makt- 
balanse som Eidsvollsgrunn loven hadde etablert mel- 
lom den lovgivende og bevilgende statsmakt den 
administrerende statsmakt og den dømmende stats- 

makt, ved å berøve monarkiet dets prerogativer og 
underordne den inntil da sideordnede kongemakt 
under Stortinget, 

Denne nyordning var utelukkende av konstitu- 
sjonell natur, selv om det kan diskuteres om foran- 
dringen skjedde i konstitusjonelle former. Mens 
Eidsvollsgrunnloven i 1814 hadde endret forfatningen 
fra absolutt monarki — kongelig enevelde — til et 
konstitusjonelt monarki med fordeling av makten, 
endret Venstre gjennom riksrettsaksjonen vår for- 
fatning fra konstitusjonelt monarki til republikk 
med kongen som arvelig president (med kongetite- 
len i behold) og innførte samtidig en slags u full kom- 
men parlamentarisme. 

Det som n å foregår or et forsøk på å oppløse den 
siste rest av Eidsvollsgrunnloven og føre forfatnings- 
f ormen tilbake til eneveldet — dorme gang ikke et 
kongelig enevelde, men et byråkratisk parti enevelde. 
Men revolusjonsforsøket i dag omfatter dessuten en 
bel om kal fat ring av Eidsvollsgrunnlovens ordning av 
de individuelle menneskerettigheter overfor Staten 
og av hele dens økonomiske ordning. Monopoler og 
privilegier gjeninnføres i næringslivet og den tid- 
ligere deccntraliserte ledelse av rikets næringsliv hos 
en lang rekke private eiere, er avløst av en cen- 
tralisert ledelse, som utøves av et fåtall teoretisk ut- 
dannede statsembe ismenn. På begge disse avgjørende 
områder har revolusjonen allerede for en stor del satt 
Grunnloven ut av funksjon. 

Rent konstitusjonelt var det parlamentariske demo- 
krati allerede før krigen blitt fortynnet gjennom det 
største partis partidisiplin, som forplikter ethvert 

6 


valgt medlem av Storting og kommunestyre til ik k e 
å stemme etter sin egen overbevisning, men etter 
ordre av partiledelsen. Det er neppe mulig å kalle 
en forsamling som Stortinget, hvis fleste medlemmer 
stemmer etter ordre utenfra, for en demokratisk for- 
samling, Det kan ikke mot dette innvendes at de jo 
stemmer som deres velgere ønsker. Det bundne man- 
dat, som fremkommer ved denne fremgangsmåte er 
vesensforskjellig fra Eidsvollsgrunnlovens frie man- 
dat. Det eksisterte ikke i 1814 partier eller partistyrer 
eller programmer og velgerne valgte en selvstendig 
representant, ikke et stemmekveg for seg og sine 
interesser. Ut fra eget skjønn avgjorde han de poli- 
tiske og økonomiske saker han fikk seg forelagt i 
Stortinget (og senere i kommunestyrene). Det burde 
være hevet over diskusjon at en slik ordning som 
de sosialistiske partier praktiserer, er direkte i strid 
med Grunnlovens klare forutsetninger om at valgte 
representanter skal stemme etter egen overbevisning 
på grunnlag av fri debatt. Det er jo dessuten kjernen 
i enhver form for demokratisk parlamentarisme. 

Det er bemerkelsesverdig at sosialistenes avskaf- 
felse av demokratiet, bade konstitusjonelt og økono- 
misk, skjer uten den 2/2 majoritet som Grunnloven 
foreskriver og uten at der i Stortinget hittil har vært 
gjort noe alvorlig forsøk på å hindre det fra opposi- 
sjonens side. Det er videre bemerkelsesverdig at den 
flcrtallsgruppe som således har avskaffet demokratiet 
i Stortinget og er i ferd med å avskaffe det i folket, 
ikke engang har flertall av stemmer 1 folket. 

Hvem det er som dirigerer det sosialistiske stor- 
tingsflertall og bestemmer dets voteringer er ikke 

godt å påvise i detalj. Men det er Ikke tvil om at 
meget av den brutalitet som fagfor en in gsbyråkrati e t 
viser overfor sine egne menige fagforeningsmedlem- 
mer også har fått atskillig innpass i partipolitikken 
og det på et dobbelt vis. De politiske ledere øver alle- 
rede gjennom «lojalitetserklæringene* I stor utstrek- 
ning et etter demokratisk oppfatning utilbørlig trykk 
på de menige partimedlemmer i storting og kom- 
munestyrer, som tillike intellektuelt er ute av 
stand til å hevde seg individuelt og derfor finner seg 
i å bli redusert til stemmekveg. Dessuten er de menige 
sosialistiske stortingsmenn gjennomgående for av- 
hengige av stortingsmannsvervets økonomiske og so- 
siale fordeler til at de tør risikere motstand. Sam- 
tidig er de partipolitiske ledere under et like sterkt 
eller sterkere press fra fagforemngsorganisasjonen, 
hvis økonomiske og politiske assistanse partiet har 
gjort seg helt avhengig av. 

Det kan derfor i dag fastslås som et faktum, at det 
norske regjeringspartis politikk i Stortinget ikke 
avgjøres 1 stortingssalen, uten rent formelt. Den av- 
gjøres vel heller ikke bare i partiets gruppemøter, 
men dirigeres dels fra regjeringsbygningen, dels fra 
LO, Den norske stats anliggender avgjøres følgelig 
ikke lenger i siste instans i Stortinget , men utenfor, 
ikke av folkets valgte tillitsmenn, men av andre, til- 
dels politisk helt uansvarlige personer 

De konstitusjonelle forutsetninger for et demokrati 
i Grunnlovens forstand er derfor allerede fjernet av 
den pågående revolusjon. Rent formelt opprettholdes 
demokratiets former, men reelt er det partidiktaturet 
som hersker, formelt er Stortinget fremdeles høyeste 

politiske instans, men reelt må det i dag dele med et 
partistyre og med Folkets Hus. 

Likheten for loven er et annet av Grunnlovens ho- 
vedprinsipper, som også i stor utstrekning allerede 
er satt til side av den revolusjon $om er iverksatt av 
det herskende, udemokratiske, sosialistiske partidik- 
tatur. Der utdeles atter helt vilkårlig — som i ene- 
voldstiden — privilegier, monopoler og preferenser i 
forretningslivet. Skattene utlignes uten noe som helst 
hensyn til likhet for loven og misbrukes til å ut- 
plyndre bestemte klasser av borgere, som stort sett 
ikke avgir stemmer til det sosialistiske partidiktatur. 
Som et nytt skritt i retning av ulikhet for loven fore- 
slår Regjeringen forskjellig lovgivning for skatter og 
næringsliv i Nord- og Syd-Norge. Det norske folk skal 
ikke alene splittes ved forskjellige skattesatser for 
forskjellige klasser, men også ved at der etableres 
forskjellig lovgivning for de forskjellige landsdeler. 
Men fremfor alt, skattelovgivningen misbrukes i dag 
til å omgå Grunnlovens bestemmelser om at ekspro- 
priasjon bare kan skje mot full erstatning. For- 
modentlig av juridiske hensyn har revolusjonen unn- 
latt å ekspropriere selve eiendommen, men ekspro- 
prierer i stedet dens avkastning og frukten av eierens 
arbeide. 

I sin bok om 1314 karakteriserer Sverre Steen de 
borgerrettigheter EidsvoHsgmnnloven fastsatte, slik: 
Trykkefrihet, odels og åssetesrett, ingen nye in«- 
skrenkntnger { n&HngsfTiheten, den private eien- 
domsrett skulle sikres og privat eiendom kunne bare 
mot full erstatning kreves avstått til offentlig bruk. 
Ethvert barn kan se at i dag kreves husrom avstått 

til private og offentlige uten erstatning, eiendom for- 
bys solgt til markedspris, nye innskrenkninger i nær- 
Ingsfriheten innføres daglig, den private eiendoms- 
rett er ikke lenger sikret, men allerede for en vesent- 
lig del konfiskert av staten, maskert som skattelov- 
givning, uten erstatning. Den private eiendomsrett 
er dårligere sikret enn noengang i rikets historie. 
Revolusjonen gjeninnføres av en simpel majoritet + 
både overfor folkets konstitusjonelle og økonomiske 
rettigheter, som grunnloven krever 2/3 flertall for å 
endre. 

XJnder den pågående revolusjon har sosialistene 
ikke bare tillatt seg etter forgodtbefinnende å ta fra 
borgerne og deres bedrifter ærlig ervervet inntekt 
gjennom den uhyrlige og meningsløse progressive 
beskatning, som forlengst har fått konfiskatorisk ka- 
rakter, bl. a, fordi den systematisk unnlater å ta hen- 
syn til den synkende kroneverdi. Det samme diktatur 
har også gjennom Lex Thagaard og lignende lovgiv- 
ning tiltatt seg en helt grunnlovsstridig makt til å be- 
stemme, hvor meget de enkelte yrkers utøvere skal 
tjene og tildels også makt til å bestemme hvem der 
skal få lov til å drive de forskjellige yrkcr T — natur- 
ligvis med en helt inkonsekvent unntagelse for LO, 
som ikke finner seg i noen statlig regulering av 
dens område. Grunnlovens næringsfrihet og prin- 
sipielle likhet for loven er allerede i meget stor ut- 
strekning ombyttet med en helt vilkårlig byråkratisk 
regulering av vårt økonomiske liv, utenom L-O.s fred- 
lyste område. 

Som sosialismen konstitusjonelt er vendt tilbake til 
enevelde og embetsstyre 1 den utstrekning den har 

maktet, er den økonomisk vendt tilbake til fortidens 
merkantilistiske system — med passelig motebetonet 
oppfiffing av begge systemer for å passe det inn i en 
idéverden, som i ett og alt følger et gammelt skjema, 
men setter partiet i majestetens sted. Reaksjonen 
opptrer forkledt som radikaler, men ingen maskering 
kan skjule den brutale tendens til å innskrenke under- 
såtten es selvbestemmelsesrett som er i full gang og 
nu skal fu Ilendes gjennom det foreslåtte kompleks av 
prislover m. m. 

Det som skjer i dag er at det sosialistiske styre med 
alle midler søker å avskaffe private kapitaldannelser 
uten hensyn til skadevirkningene. Et av midlene til å 
oppnå dette er inflasjonen og den helt vilkårlige og 
prinsippløse lovgivning den har skapt, 

Til tross for at vår krone nå i løpet av de 5 års 
sosialiststyre etter krigen er kommet ned i en verdi 
av ca, Va av før krigen, har Regjeringen sørget for at 
husleier og kjøpesummene for fast eiendom ikke til- 
lates å følge den virkelige pengeverdi, men holdes 
mest mulig etter den gamle pengeverdi. Med andre 
ord T alle de som eier fast eiendom, må finne seg i kon- 
fiskasjon av ca % av si ne virkelige verdier, om de 
vil leie ut eller selge. På lignende vis forholder 
sosialiststyret seg med forrelningsinntekter og skat- 
ter. På grunn av inflasjonen er de nominelle Inntekter 
og formuer økt betydelig, målt i dagens dårlige krone. 
Vedlikeholdsutgiftene er steget tilsvarende, men 
denne stigning får bedriftene ikke lov til å regne med 
før de går til anskaffelsen. De må til da regne med 
gjenanskaffelsesprisen for verktøy og maskiner som 
den var før krigen, altså med en fjerdepart av do vir- 

kelige gjenanskaffelsesomkostninger. Ved dette plan- 
økonomiske trick — å regne med forskjellige krone- 
verdier ettersom det gjelder inntekt cg utgifter, blir 
det selvsagt en stor nominell fortjeneste* men den 
er u reell og den fremkommer ved en kapitalfortæring, 
som blir ytterligere understreket av at Staten tar inn- 
tektsskatt av den. Følgen av det igjen er at både ved- 
likeholdet og fornyelsen for en stor del vil måtte skje 
ved gjeldsstiftelse i fremtiden. 

Ingen av sosialistene vil innrømme at de gjør revo- 
lusjon f or et nytt enevelde. Det ville ikke nordmenn 
i 1314 heller, da de gjorde revolusjon mot eneveldet, 
skriver Sverre Steen i sin nye bok om 1314, Desto 
viktigere er det å slå fast at vl i dag lever midt i en 
revolusjon fra oven. 

Statsrådene er jo ikke dummere enn at de vet hva 
de anstifter. Men de gjør det allikevel — dels for å 
komme den av dem forhatte private kapital til livs, 
og prøve å gjennomføre den nye art av sosialisme 
som kalles planøkonomi, dels for å skaffe et billig 
grunnlag for fremtidig «nasjonalisering» såfremt der 
skulle måtte betales for eksproprierte bed rifter, dels 
for å skaffe statskassen de umåtelige u reelle skatte- 
fundamenter som planøkonomien krever — så lenge 
dette plyndringssystem kan holdes gående og endelig 
for å tekkes do most kortsynte, men fleste av si ne 
velgere. 

Hvis Staten «investerte» l nyttige og rentebærende 
anlegg alt det som den for tiden konfiskerer av pri- 
vat formue, ville den reelle nasjonalformue ikke 
minske år for år slik som den nå sikkert gjør. For 
det er overveiende sannsynlig, at Staten bruker 

mindre av den kapital den konfiskerer til investering 
enn den private investering tidligere brukte. Mer- 
kelig nok har ingen beregnet dette. Den statistikk 
som foreligger er misvisende fordi den krone som 
brukes som enhetsmål er variabel. En ærlig statistikk 
ville ha omregnet den i nf later te krone til førkrigs- 
krone, men det gjøres bare leilighetsvis, Mange av 
de «fremskritt» som statsråder med statistiske tall i 
hånden påberoper seg, beror derfor på den rene bluff 
— man fusker med mål og vekt. 

Det må antas at der parallelt med konfiskasjonen 
av privatnmtekt i dette land foregår en fortæring av 
nasjonens oppsparte driftskapital* som om ikke lenge 
vil slå ut i arbeidsledighet og nedsatt levestandard. 
Vi lever som nasjon over evne og ofrer hele folkets 
velstand i et avsindig forsøk på å bevise i praksis 
det som all erfaring motsier* nemlig at statsplanlagt 
næringsliv er fordelaktige re enn privat planlagt. 

Sosial iststyret må som alt styre dømmes etter sine 
resultater, ikke etter hva det sier med engletunge. 
Resultatet er at 5 års sosialiststyre har ødelagt vår 
krone, nedsatt alle fastlønnedes levestandard utenom 
kroppsarbeidernes, konfiskert privatformue, stanset 
private nydannelser i forretningslivet, plyndret na- 
sjonalformuen og lagt alt til rette for en voldsom øko- 
nomisk krise med tilhørende arbeidsløshet og en 
uhørt splittelse av den nasjonale enhet. Til gjengjeld 
kan dette styre trøste si ne meningsfeller med* at det 
har gjennomført on slags demagogisk statssosialisme 
uten prinsipper og en planøkonomi uten etiske og for- 
nuftsmessige hensyn„ så langt som det har vært mulig 
innen den pågående revolusjons ramme, og at den 

har skaffet si ne partifeller alle de fordeler på kort 
sikt som har stått i deres makt, uten hensyn til na- 
sjonen som helhet og uten hensyn til arbeidernes in- 
ter esser på lang sikt. 

MAKTPOLITIKKEN - HAR ERSTATTET 
IDE-POLITIKKEN 

Under det 19, århundres parlamentarisme stod i år- 
hundrets siste halvdel de vekslende regjeringer alle 
på samme idé-grunnlag, for såvidt som de alle res- 
pekterte det liberale demokratis prinsipper, både po- 
litisk, konstitusjonelt og økonomisk. Det som var om- 
tvistet var vesentlig tempoet i reformer og hvilke hen- 
syn der skulle tas til de økonomiske sserinteressers 
forskjellige krav* foruten enkelte konstitusjonelle 
spørsmål, hvorav det viktigste frem til 1085 var om 
Kongen eller Stortinget i realiteten skulle velge Re- 
gjeringen, 

Mon i dag er der mellom de liberale og de sosialis- 
tiske partier uenighet om selve den fundamentale 
ordning av samfunnet og om individets rett overfor 
statsmakten. Det er selve samfunnsordningen, selve 
grunnlaget for menneskenes samliv idéforskjellen 
gjelder. Sosialistene hevder at * Staten» bor dirigere 
både produksjonen og nasjonalinntektens fordeling, 
mens de liberale hevder at det i første rekke er de 
enkelte borgeres sak. Det er den samme motsetning 
som man før har opplevd mellom forkjemperne for 
det absolutte monarki og demokratiet, motsetningen 
mellom dirigering av borgerne fra oven og demokra- 
tiets selvstyre. Sosialismen er i dag en slags gjen- 

14 


ganger av eneveldet i demagogisk maskering. Man 
kan sterkt forenklet si at den fundamentale forskjell 
i oppfatning mellom de sosialistiske og de indivi- 
dualistiske partier gjelder spørsmålet om Staten er til 
for menneskenes skyld eller menneskene for Statens. 

Som enevoldsfyrsten hevdet at * St aten, det er meg* 
handler sosialismen som om Staten er Arbeiderpar- 
tiet. I virkeligheten er en konsekvent sosialisme like 
il liberal og udemokratisk som tvillingbroren — kom - 
mun ismen, og langt inhumancre enn trillingbroren — 
enevoldsfyrsten. De mindre intelligente sosialister 
innbiller seg muligvis at de er demokrater, de mer 
intelligente vet sikkert at de ikke er det. De vet også 
at den sosialistiske praktiske politikk i dag ikke len- 
ger er idépolitikk, men en ren maktpolitikk. I og med 
sosialistenes maktovertagelse ser man i land etter 
land at de setter seg ut over de programmer som har 
brakt dem til makten og regjerer ut fra helt makt- 
politiske motiver. Både mål og middel er blitt en en- 
kelt klasses diktatur, utøvet gjennom dem som har 
organisert denne klasse. Og denne maktbe vege Ise om- 
fatter ikke bare den politiske makt, den gjelder også 
økonomisk makt. Partidiktaluret nøyer seg ikke med 
mindre enn å samle all makt på olle områder over 
alle borgere under sitt septer. Midlene er foreløbig 
andro enn Kremls, men målet er stort sett det samme. 

•Lederne» betaler sin maktposisjon med hensynsløs 
tilgodeseing av det, som på kort sikt anses for å være 
arbeiderklassens interesse — så lenge de anser seg 
nødsaget til det for å beholde makten. Dette skjer 
under forskjellige idélignende slagord som «økono- 
misk demokrati», •utjevning» o. L, men disse etiket- 

tene kan ikke skjule innholdets sanne og kyniske 
karakter av ren og egoistisk maktanvendelse til for- 
del for en bestemt gruppe. Der hvor sosialismens 
diktatur er mer befestet — bak jernteppet — har den 
også forlatt hensynet til den klasse det utgikk fra og 
tilgodeser hensynsløst partiet og byråkratiet på alle 
andre klassers bekostning — også arbeiderklassens. 

Under den pågående revolusjon i Norge har Statens 
borgere allerede tapt en vesentlig del av de rettig- 
heter de hadde under den liberale rettsstat, som mer 
og mer har fått karakter av autoritær politistat, bl. a, 
fordi prinsippet om likhet for loven er oppgitt og mer 
og mer erstattes av byråkratisk vilkårlighet, som ikke 
engang i alle tilfelle kan innbringes for domstolene. 

Med slike mål og midler er der allerede skjedd 
så revolusjonerende forandringer i vårt norske sam- 
funn, at opposisjonen, om den skulle komme til mak- 
ten, ikke uten videre kan omgjOre dem uten pånytt 
å ryste samfunnet i sine grunnvoller. I og med det 
forhold at den herskende majoritet har nyttet anled- 
ningen til å omkalfatre vårt folks økonomiske, poli- 
tiske og konstitusjonelle grunnvoll så fundamentalt 
at det ville skade samfunnet som helhet å foreta en 
hurtig revisjon, er også parlamentarismen avskaffet. 
Intet samfunn ville kunne utholde den påkjenning å 
skulle skifte økonomisk og konstitusjonelt grunnlag 
med hver skiftmng i stoitingsvalgenes utfall- Det er 
dessuten et åpent spørsmål om det herskende parti- 
diktatur vil respektere et valgutfall som går dem 
imot, såfremt det mener seg sterkt nok til å sette seg 
utover det, med L.Ø.s hjelp. 

I vårt politiske liv er der således på den ene side 

innført et langt sterkere moment av brutal makt- 
kamp enn vi var vant til under demokratiet, på den 
annen side er Eldsvollsgrunnlovens konstitusjonelle 
og økonomiske ordning for en vesentlig del opp- 
hevet eller vil bli opphevet snart. Vi lever allerede 
under et meget vilkårlig partidiktatur, som blir frek- 
kere og frekkere for hver ny presedens det etablerer 
i illiberal og udemokratisk retning uten effektiv mot- 
stand fra en inkonsekvent politisk opposisjon og uten 
virkelig motstand fra en forskremt og forfjamset, 
kortsynt forretningsstand, som mener å kunne høste 
enkelte øyeblikkelige fordeler for seg selv gjennom 
ettergivenhet under sin vandring mot skafottet, 

Er det riktig, det som er hevdet foran, har det so- 
sialistiske partidiktaturs revolusjon i Norge nå fjer- 
net Norge meget langt fra det frie demokrati vi har 
rost oss av siden 1814. Som enhver liberal måtte vende 
seg mot det kgl. enevelde før 18 H, må enhver liberal 
i dag vende seg mot dets gjenganger, det sosialistiske 
enevelde. Men dette har ennå ikke gått helt opp, 
hverken for vår politiske opposisjon, vår presse eller 
for vår forretningsstand, som øyensynlig fremdeles 
lever og tenker i forrige århundres ideer og handler 
som om vi fremdeles levde i et hundre prosent demo- 
kratisk og parlamentarisk styrt samfunn. Revolu- 
sjonen etter den annen verdenskrig er derfor skjedd 
i ly av en opposisjon, som hittil har vært enestående 
i sin naivitet og mangel på kraft. Der kan ikke være 
noen som helst tvil om at den svake opposisjon 1 Norge 
har gjort spillet urimelig lett for revolusjonens og 
p arU diktaturets menn, mens i England et dyktig ledet 
konservativt parti har slått sosialistene ut. 

Både vår forretningsstand, våre stortingsrepresen- 
tanter og vår dagspresse, har utvilsomt — med enkelte 
hederlige unntagelser — sviktet sin oppgave i en 
uhyggelig grad, dels ved å være positivt med på for- 
anstaltninger, som der av prinsipielle grunner straks 
burde vært tatt avstand fra r f. eks, subsidieord- 
ningen, dels ved uavlatelig å skrive og tale mot, men 
avfinne seg med eller stemme for en rekke illlberale 
tiltak til skade for vårt folk, dels ved å finne 
seg uten virkelig protest i en rekke overgrep, like 
umoralske som gnmnlovflstndige, I utrolig naivitet 
har opposisjonen levd i «fellesprogrammets* ånd 
lenge etter at det var på det rene at Arbeiderpartiet 
satte seg ut over det og bare brukte det som lokke- 
due, Under disse forhold har der ikke av folkets fler- 
tall vært ytet virkelig motstand mot mindretallets 
revolusjon* den sunne reaksjon og forargelse som 
finnes hos store kretser av menige, har ikke funnet 
adekvat uttrykk i lederskiktet. 

Der har også manglet en fører i Stortinget som 
evnet å samle opposisjonens forskjellige fraksjoner 
om et anstendig, felles og organisert forsvar for libe- 
rale og demokratiske prinsipper mot revolusjonens 
brutale maktpolitiske klassepolitikk. Man har tvert- 
imot også på opposisjonens side uavlatelig krenket 
idéene til beste for en brutal og kortsynt interesse- 
politikk, hvor opposisjonen hittil hai latt seg ut- 
manøvrere av sosialistene. 

Denne mangel ved opposisjonen, gjør det meget 
vanskelig å fremkalle fornuftig reaksjon i Norge. 
1940-å renes splittede opposisjonspolitikk har vært til 
like stor skade for liberal idépolitikk, som 1920-årenes 

18 


strid innen de kollekt i vistiske partier var det for so- 
sialistisk idépolitikk og for sosialistisk maktpolitikk. 
Sosialistpartiene var den gang alle sammen enig om 
revolusjonen, som Marx hadde lært dem, enten den 
kalte seg sosialistisk eller kommunistisk, de var bare 
uenig om graden av underkastelse under Mosk vas le- 
delse. Da to av de stridende marxistiske arbeiderpar- 
tier omsider la striden på hyllen og forenet seg og 
overlot til kommunistene å la seg dirigere fra Moskva, 
la Det norske Arbeiderparti grunnlaget for å bli et 
regjeringsparti istedenfor et opposisjonsparti. Men 
noen virkelig prinsipiell avstandtagen fra den marx- 
istiske kommunisme forelå ikke. Helt til etter den 
armen verdenskrig var også Arbeiderpartiet villig til 
samarbeide med kommunistene, såfremt der kunne 
hentes noen partimessig fordel av det og partiet 
søkt e også gang på gang samarbeid med kommunis- 
tene og får stadig støtte av dem. Men samlingen 
gjorde sosialistene sterke politisk og svekket kom- 
munistene. 

Den samme samling, som arbeiderpartiene har 
undergått, må de liberale partier gjennomføre. Før 
de besinner seg og begynner å samarbeide kan intet 
effektivt utrettes. Ved sin splittethet og sin latterlige 
og forargerlige strid om relativt uvesentlige ting, uten 
hensyn til de store og vesentlige prinsipper som de er 
enige om, har opposisjonens partier først lettet sosialis- 
tenes maktovertagelse, allerede den gang Nygaards- 
vold dannet sin ulykkelige regjering, og så — etter 
okkupasjonen — ved sin passivitet og frykt for å 
stemme mot de sosialistiske forslag, praktisk talt latt 
sosialistpartiene ha fritt spill til å iverksette sin kon- 

stitusjonelle og økonomiske revolusjon, ja, de har til 
og med bjulpet ved å stemme for lover og andre be- 
slutninger, som det hadde vært deres åpenbare plikt 
å stemme mot. Denne forsømmelse av å reagere med 
kraft i tide, har ført til at oppgaven nå er tyngre, den 
er nå ikke bare å hindre revolusjon, men å gjøre 
revolusjon mot revolusjon,, for å skape en plattform 
for en ny ordning av samfunnet på liberal grunn. 


SAMLING FOR ET FRITT SAMFUNN? 

Den viktigste oppgave i norsk politikk i dag er å 
stanse den konstitusjonelle og økonomiske utglidning 
og det kan ene og alene skje ved at der organiseres en 
effektiv og samlet opposisjon mot de to sosialistiske 
partiers felles revolusjonære overgrep til gjenoppret- 
telse av friheten i Norge — økonomisk og politisk. 
Opposisjonspartene må nå bringes i virkelig kamp- 
stilling etter alle de forspilte muligheter og deres 
anstrengelser må koordineres, både i Stortinget og i 
pressen. 

Av Gslopressen er det bare ukebladet «Farmand» 
som har ført en effektiv og planmessig opposisjon mot 
revolusjonen og søkt å utforme et nytt liberalt idé- 
grunnlag som svarer til tidens krav. 

I vår provmspresse spiller ferdig fabrikerte artikler 
fra partienes egne pressekontorer en altfor domine- 
rende rolle, og redaktørene anser seg der som i Oslo 
i altfor stor utstrekning som partimaskinenes lydige 
tjenere, som har å forsvare alt hva de foretar seg, 
også deres feilgrep og unnlatelser. Det er meget få 

redaktører i våre aviser i det hele som står uavhen- 
gig overfor partiledelsene og derfor er både i og uten- 
for Oslo den prinsipielle og konsekvente presseop- 
posisjon mot revolusjonen blitt like svak som par- 
tienes egen. Den lutrende og uavhengige pressekritikk 
døde øyensynlig med Thommessers, Frieie og Nils 
Vogt — de to siste Morgenbladredaktører. 

Det ene med det annet har brakt hele det liberale 
opposisjonsapparat i den nesten somnambule tilstand 
det har vært siden den annen verdenskrig sluttet. 

Men skylden for tingenes skjeve gang ligger ikke 
bare hos den splittede politiske opposisjon og dens 
presse. Våre næringsorganisasjoner får som før sagt 
ta sin store del av skylden. Deres reaksjon mot revo- 
lusjonen har liksom den politiske opposisjons vært 
svak og de har også til dels medvirket direkte til re- 
volusjonen. Der har vært altfor lite opprørsånd mot 
overgrep, altfor liten tendens til å få overgrepene 
prøvet for retten og altfor liten evne til å sette hardt 
mot hardt. Mens LO har vist seg som en rent politisk 
kamporganisasjon, har Arbeidsgiverforeningen vært 
politisk nøytral Det kan neppe gå i lengden. Mis- 
bruker LO sitt streikevåpen til fremme av rent poli- 
tiske hensikter, f. eks. ved å holde arbeidsro under 
en sosialistregjering, men streike under en liberal 
regjering, vil Arbeidsgiverforeningen åpenbart måtte 
ta standpunkt til spørsmålet om å skape balanse i 
spillet ved å bruke lockout i politisk øyemed. Der- 
med vil LO ha fremtvunget en situasjon hvor revolu- 
sjonen trer inn i borgerkrigens fase. Man må be alle 
gode makter hindre det, men det må gjøres LO og 
Arbeiderpartiet klart at det liberale samfunn ikke 

lenger uten mottrekk vil se på at der brukes ■utenom- 
parlamentariske* midler i politikken. 

På samme måte: fortsetter LO å støtte Arbeider- 
partiet og opptre like frem som et politisk parti, må 
Arbeidsgiverforeningen og de krefter som står bak 
den, fomuftigvis støtte de liberale partier og gå 
aktivt inn for den motsatte politikk av den LO går 
så sterkt inn for. En slik utvikling er selvfølgelig en 
beklagelig skjerpelse av politiske motsetninger og av 
klassekampen, men det er ikke noe valg lenger. Enten 
må Arbeidsgiverforeningen bevege LO til å avpoliti- 
sere sin virksomhet, eller også må Arbeidsgiverfor- 
eningen politisere sin. Det liberale samfunn og dets 
institusjoner kan ikke lenger utsette å ta opp den 
politiske kamp som blir det påtvunget, selv på om- 
råder som etter liberal oppfatning bør være politisk 
fred lyste. 

Det frie samfunn har hittil uten å mukke synderlig, 
latt seg legge på Frokrustessengen og funnet seg i å 
bli lemlestet, lem for lem. Det er helt påfallende og 
Ute smigrende for vårt folks politiske evne at et fler- 
tall så passivt har latt seg frarane sine personlige, sine 
politiske og sine økonomiske grunn! ovsmessige ret- 
tigheter så å si uten sverdslag. 

Denne sel voppgi ve Isens ånd må nå avløses av en 
slags kontrarevolusjoner energi. Vi må først og fremst 
med alle mulige lovlige midler kreve respekt for våre 
grunnlovsmessige rettigheter og skaffe landet en libe- 
ral regjering og et liberalt Storting. For å oppnå det 
må vi først og fremst søke å hevde friheten uavkortet 
overfor ethvert — stort eller lite — overgrep. Vi må 
videre erklære åpent at hvis Regjeringen og dens 

parti diktatur fremdeles vil sette seg ut over Grunn- 
lovens bestemmelser og liberale prinsipper, vil 
vi forbeholde oss å gjøre det samme. Enten må alle re- 
spektere spillets regler eller alle må spille falsk. Men 
setter også opposisjonen seg ut over Grunnloven, da 
har vi klassekampen som sosialistene i to menneske- 
sjel re har agitert for som idealet, men som man jo 
helst skulle unngå. 

Alternativet må stilles klart opp — enten samar- 
beid om samjunnsstyretj også samfunnets fremtidige 
utformning , eller krig pd. kniven med tilsvarende 
midler pd begge sider , Det ensidige diktatur av et 
tilfeldig stortingsflertall, som er ervervet i strid med 
folkeflertallet og som opprettholdes av et anti-demo- 
kratisk terrorvelde innen partiet, må under enhver 
omstendighet bringes til opphør. Enten må revolu- 
sjonen stanses og grunnlov og liberale prinsip- 
per overholdes, eller også må kampen tilspisses i 
åpen krig. Skal dette siste hindres må den liberale 
opposisjon samles og bli klar over at oppgaven er å 
gjenerobre flertallet i Norges Storting for å kunne 
stanse revolusjonen på lovens grunn. 

Det er meg bekjent ikke fra noe hold vært gjort 
noe åpent og alvorlig forsøk på det ene nødvendige: 
å forene de fire partier som ikke aksepterer det so- 
sialistiske program om et eneste program og om én 
eneste valgliste ved kommende stortingsvalg. Men 
Høirc har da iallfall gitt uttrykk for sitt ønske om en 
slik samling og for sin villighet til å drøfte vilkårene. 

Istedenfor å bli enige om det ene vesentlige: å kvele 
tyranniet og revolusjonen med sine stemmesedler, 
og skape grunnlag for forhandlinger med Arbeider- 

partiet, LO og andre sosialistiske organisasjoner om 
fremtidens konstitusjonelle og økonomiske ordning, 
villeder tvert om politikere og aviser velgerne ved å 
klage over at den valglov, som de engang selv var 
med på å lage, ikke nå blir endret av det flertall som 
i dag har fordelen. Opposisjonen gir valgloven skyl- 
den for den avmektighet, den selv h ar hen satt seg i, 
mens avmektigheten ene og alene skyldes dens egen 
inerti og dens narraktige uenighet om uvesentlige 
ting. Uten hensyn til valgloven kan de fire liberale 
partier slå ut Arbeiderpartiet ved valget i 3953- 

Det er riktig at vi har en slett valglov, Men det er 
ikke valglovens skyld at sosialistene fremdeles er i 
stand til å opprettholde sitt tyranni og gjennomføre 
sin revolusjon, det er opposisjonspartienes egen skyld. 
Opposisjonspartiene har seieren i sin egen hånd. hvis 
de bare vil holde opp med sin lille innbyrdes krig. 
Men Venstre er redd for « Dagbladet *, og Bondepartiet 
er redd for Hoi re og Kristelig Folkeparti er redd dem 
begge. Og så slåss småkongene og ingen Harald øynes 
som kan samle riket. 

Under disse forhold må der til et trykk utenfra. 
Velgerne må nå lære sine representanter, hva de for- 
langer av dem. Det er først og fremst samling om 
liberal politikk som kan skape en politisk, maktposi- 
sjon istedenfor den avmektighet de liberale partier 
nå lider ander. Her må under alle omstendigheter 
atter komme en regjering, som kan føre liberal poli- 
tikk og i kraft av den styrke den får gjennom sitt 
flertall, by Arbeiderpartiet forhandling om en frem- 
tidig livsform, som sikrer individenes rett mot Staten 
på den ene side, men på den annen side imøte- 

kommer rimelige krav fra arbeiderne og deres organi- 
sasjoner. Det står til kloke politikere på begge sider 
å samarbeide istedenfor å føre klassekamp. 

Ingen må innbille seg at vi kan vende tilbake til 
de sosiale og økonomiske forhold som hersket før 1914. 
Spørsmålet er bare om vi liberale ved vår innbyrdes 
strid skal renonsere på å farve et nytt samfunn med 
vår liberalisme eller overlate det til sosialistene alene 
å diktere de vilkår vi skal leve under i Norge i frem- 
tiden. 

Den første oppgave i en samling av opposisjons- 
partiene er at de gjør det klart for seg selv hvilket 
felles grunnlag de kan møtes på, når de skal avskaffe 
tyranniet og gjeninnføre et liberalt samarbeid. Også 
dette har opposisjonspartiene hittil forsømt å disku- 
tere — selv for lukkede dører. 

PA HVILKET GRUNNLAG KAN OPPOSISJONEN 

SAMLES? 

Det ligger utenfor disse artiklers ramme å trekke 
opp et nytt program for en liberal samling, men visse 
antydninger kan vel uten skade gis. Det engelske 
høy res valgmanifest viser veien også for våre liberale. 

Er der overhodet innen Høire, Venstre, Bondepar- 
tiet og Kristelig Folkeparti noen som mener at det er 
forenlig med frihet og demokrati at stortingsmenn 
og kommunesty remed lem mer forplikter seg til ikke 
å stemme etter egen overbevisning, men etter parti- 
ledelsens? Er der overhodet noen i disse partier som 
ikke er klar over at det er i åpenbar strid med grunn- 
lovens grunnleggende forutsetninger? Innledningsvis 

25 



må vel de fire partier kunne bli enige om å bekjempe 
i fellesskap det overgrep mot individets elementære 
rettigheter i et fritt samfunn* som arbeiderpartiets 
■loj ali tetser klær ing* representerer. De strider mot 
konstitusjonen, de er ødeleggende for demokratisk 
styre og nedverdigende for individene. 

Er der overhodet noen i de fire liberale partier som 
ikke anser det for en ulykke at makten nå er flyttet 
fra Stortingets ansvarlige myndighet og dagens fulle 
lys, til uansvarlige konkUver bak nedrullede gardiner 
i Folkets Hus og delvis arbeidsgivernes. Det burde da 
ligge innenfor det oppnåeliges grenser at de fire par- 
tier i fellesskap forplikter seg til å gå til valg for å 
gjøre ende på uvesenet og gi folket «Husbondsretten» 
tilbake ved atter å gjøre Stortinget til en forsamling 
av ansvarlige og uavhengige menn og la det få til- 
bake den rolle Eidsvollsgrunnloven tiltenkte det. 
Opposisjonens første fellesprogrampost må da kunne 
bli krav om reformer av vår konstitusjonelle politikk, 
slik at det partidiktatur, som har avløst parlamen- 
tarismen, erstattes av en fastere statsform, som bedre 
garanterer borgernes frihet og rettigheter. Staten må 
bl. a. stekke vingene på de store organisasjoner som 
vil overflyve Staten selv. Der kan også bli tale om 
nye konstitusjonelle former som avløsere av den 
avdøde parlamentarisme. 

Er der, bortsett fra «Dagbladet* Og dets krets, noen 
i de fire liberale partier, som ikke anser den plan- 
økonomiske politikk som nå føres for å være både 
illiberal og stridende mot Grunnloven og fornuften? 
Er det så, måtte det vel kunne gå an å bli enige om 
å si det i en felles programerklæring for alle opposi- 

sjonspartier og det måtte vel være mulig å gå til valg 
i fellesskap for å stanse den økonomiske revolusjon. 
Men en slik opptreden forutsetter at der trekkes opp 
en egen linje for en fremtidig liberal sosial og øko- 
nomisk politikk. Istedenfor sosialistenes latterlige på- 
stand om at arbeiderne blir eiere av bedriftene når 
Staten tar dem eller lar Thagaard-oligarkiet dirigere 
dem, kan man f. eks. søke å åpne adgang for arbei- 
derne og funksjonærene til å bli virkelige medeiere 
ved å la dem få erverve aksjer, iallfall gjøre dem til 
medbestemmende ved å la dem få være med å velge 
representanter i aksjeselskapenes styrer. Det bør også 
drøftes av de liberale partier om man ikke bør ar- 
beide for at arbeidernes delaktighet i fortjeneste ikke 
bare kommer til uttrykk i lønnen, men også i form 
av utbytte, m. a. o, at arbeiderne gjøres til en viss 
grad avhengig av bedriftens lønnsomhet, utenom 
lønnen, M. a, o. søke så langt som mulig å gjøre de 
som setter penger i et andelsforetakende og de som 
arbeider i et andelsforetakende mest mulig likestilt 
t, ledelse, risiko og utbytte, istedenfor å gjøre al!e 
eicndomsløse søke å gjøre flest mulig til eiendoms- 
besittere. 

Mot sosialistenes overdrevne tro på sentralisasjon 
og store foretagender vil der kanskje kunne oppnås 
enighet mellom de liberale partier om å sette desen- 
tralisasjon og beskyttelse av de små bed rifter opp 
som mål. Men frem for alt må en samlet opposisjon 
gå inn for på lang sikt å gjengi forbrukerne den valg- 
rett de hadde under privat og desentralisert produk- 
sjon og omsetning med fri prisdannelse og konkur- 
ranse, men nå har mistet, 

Det skulle 0g5å synes naturlig og nærliggende at 
en liberal kontrarevolusjon ær koalisjon, som den her 
omhandlede, overfor arbeiderorganisasjonene tydelige 
favorisering av bynæringene hevder jordbrukets be- 
tydning på lang sikt, ikke bare i den nasjonale øko- 
nomi men også i det nasjonale liv» og lover og for- 
plikter seg til en økonomisk og sosial politikk, som 
uten hensyn til styrken av byenes og bygdenes nær- 
ingsorganisasjoner eller fagorganisasjoner, såvidt 
mulig søker å gi bygdenæringene og bygdearbcideme 
samme beskyttelse som byenes. 

Noe av dette må det vel kunne gå an å bli enige 
om, iallfall for noen av partiene, slik at det — og det 
a l ene _ blir bindende for koalisjonspartiene, som 
ellers kan stå fritt i sine egne program. Kan man ikke 
forene alle fire opposisjonspartier under en felles 
overledelse ved kommende stortingsvalg, må man vel 
kunne begynne med to partier. Kan f. eks. Høire 
og Bondepartiet finne hverandre i et foreløbig felles- 
program, som omfatter det vesentlige som de er enige 
om og utelater det mindre vesentlige som de er uenige 
i t vil et slikt samarbeid kanskje føre til det fryktede 
frafall av en del stemmer til Venstre og Kristelig 
Folkeparti. Men en slik konstellasjon ville også bety 
at der etableres en sterkere politisk maktfaktor enn 
de to partier i dag har hver for seg, og det vil an- 
tagelig tilføye kombinasjonen mange nye stemmer 
fra andre velgere som for lengst er trett og kjed av 
parti kjevlet og frasene i politikken. Disse stemmer 
og den sterkere maktposisjon samlingen represen- 
terer, vil antagelig mer enn oppveie tapet av de fra- 
falne En antydning av alvor i den forargerlige lek, 

som de fire opposisjonspartier nå driver i Storting og 
presse med sin ansvarsløse innbyrdes krig, vil sikkert 
vise seg å være et veldig aktivum for de av disse 
partier som erklærer at de sammen og samlet vil søke 
å stanse revolusjonen. 

Skal der være håp om å få i stand en liberal sam- 
ling, må det parti som vil ta et initiativ naturligvis 
måtte gå frem med takt og lempe og erindre at sak 
går foran person. Ingen lenke kan bli sterkere enn 
sitt svakeste ledd, og en koalisjon av fire partier kan 
ikke komme lenger enn det minst imøtekommende 
parti vil. Men minimum må være forpliktelse til å 
skaffe landet en ny valglov og til å regjere til neste 
valg, såfremt koalisjonen får flertall. Derfor vil et 
slikt samarbeide ikke kunne utøves uten ofre — 
måskje også av personer. Man får overveie om ikke 
samlingens fordeler er ofrene verd. 

Det man må søke å komme frem til er et felles libe- 
ralt minimumsprogram og felles stortingskandidater, 
så der ikke i noen valgkrets står innbyrdes konkur- 
rerende liberale kandidater mot de sosialistiske, og 
enighet om å føre regjeringen til neste valg. 

Det er utelukkende på slike vilkår at der kan være 
tale om å sette et liberalt flertall inn på Stortinget 
under den nuværende valglov. Forsømmes denne 
eneste chanse vil dommen falle hard over dem for- 
søket strander på. 

Det naturlige må vel også være at der som ledd i 
samlingsavtalen inngår en avtale om sammenset- 
ningen av en ny liberal regjering i god tid før valget, 
som gjelder uansett de enkelte gruppers antall av 
representanter. En slik «skygge» -regjering måtte na- 

turlig få som oppgave å lede samlingens felles opposi- 
sjonspolitikk inntil valget og samtidig forberede de 
viktigste proposisjoner den nye liberale regjering vil 
måtte fremlegge, så de kunne komme raskt. 

En ny liberal regjering er imidlertid ikke noe mål 
i seg selv, den er bare et middel til å stanse revolu- 
sjonen og til å bringe politisk avspenning. Den må 
være rede til å ta konsekvensen av den omstendighet 
at det norske folk i dag er delt i to politisk meget 
ulikt tenkende grupper, som er noenlunde like store 
en tid fremover må antas å kunne veksle m, h r t. 
majoritet, men med meget svak overvekt. Kon- 
sekvensen må være — som nevnt før — at man finner 
nye konstitusjonelle og økonomiske former for nasjo- 
nens liv, som svarer til den nye situasjon, søker å 
finne en plattform for et nasjonalt samarbeid som byr 
politisk avspenning og mer stabilitet. Vi kan ikke 
fortsette en parlamentarisk praksis, som gir en svak 
seirende stortingsmajoritet uten folkeflertall bak seg, 
adgang til å sette samfunnsordningen på hodet gjen- 
nom revolusjon og kontrarevolusjon etter hvert nytt 
valgutfall En ny liberal regjering kan ikke følge 
sosialis tregjeringeiLS slette eksempel og unnlate å ta 
hensyn til rimelige krav fra nasjonens ene halvdel. 
Der kan ikke regjeres i Norge gjennom revolusjon og 
kontrarevolusjon uten at der blir borgerkrig. 
En liberal regjering må derfor t når den har fått mak- 
ten, innby sosialistene til et samarbeid for å finne nye 
former for nasjonens politiske og økonomiske liv, som 
manifesterer seg i en syntese av liberale og sosialis- 
tiske ideer. Det synes å være det eneste alternativ til 
revolusjon sa 1te rnati vet og dets konsekvens — borger- 

krig. For sosialistene må ikke innbille seg at den re- 
volusjon de har iverksatt fra oven i lengden vil gå 
uten at store deler av folket reiser seg i selvforsvar. 
Alternativet er nå borgerkrig eller nasjonalt samar- 
beid, underkastelse under revolusjonen på samme 
fromme vis som hittil, bør der neppe regnes med. 

I virkeligheten er den tenkende sosialismes krav 
ikke så langt fra den tenkende liberales. Fri for poli- 
tisk oppagi tering og systematisering resonnerer man 
noenlunde likt blant bra folk — ten klok tory og en 
klok whig vil være enige. Deres prinsipper er de 
samme, selv om deres tenkemåte er forskjellig* skrev 
en gang Sam. Johnson. 

Den ytterliggående og hensynsløse politikk som 
etter krigen er realisert av unge brushoder, som uten 
politisk erfaring kom for hurtig til makten fra en ube- 
merket samfunnssti Iling, er allerede dømt av sin egen 
umulighet r Ingen vil i lengden kunne opprettholde 
den. Men de som har iverksatt revolusjonen er ikke 
de rette til å innlede en ny evolusjonær politikk. 
Derfor er det kommende stortingsvalg det psykolo- 
giske øyeblikk for en liberal samling — kanskje er 
det liberalismens siste cha n se. 

Men det må fastholdes at etter at den herskende 
sosialistgruppe i så utpreget grad har gjort norsk poli- 
tikk til en maktpolitikk, kan liberale ideer først vinne 
frem når de liberale politikere ut fra en lignende 
maktposisjon, kan tilby nasjonalt samarbeid på et 
politisk idégrunnlag istedenfor ren klassekamp om 
makten. Derfor er det avgjcSrende første skritt til en 
fredelig motrevolusjon at de liberale partier gjennom 
samling erobrer den maktposisjon som er nødvendig 

31 



for at folkets liberale halvdel atter kan sette seg så- 
pass i respekt at den kan bli hort med sitt forslag 
om en videre samling i nasjonalt samarbeid F som også 
omfatter sosialistene. 

Det kan tenkes i mange former, som det fører 
for vidt å komme inn på ber. Noen av dem er opp- 
løsningsrett for regjeringen og folkeavstemninger 
kombinert med den *$arnregjering*j etter sveitsisk 
mønster, som nå drøftes i svensk presse — en regje- 
ring hvor alle partier er representert omtrent som 
i kommunenes formannskaper. Som enhver politisk 
ordning har samregjering sine fordeler og mangler. 
Fordelen synes å være at samregjering har en ten- 
dens til å utjevne dagens voldsomme politiske mot- 
setninger, og skape stabilitet og kontinuitet, altså ut- 
pregede urevolusjonære egenskaper. Mangelen er at 
sy stemet sløver opposisjon og kritikk. 

Men hvilke alternativer de liberale enn vil foreslå 
er alt omsonst, så lenge de må trygle og ikke kan tilby 
ut fra en virkelig maktposisjon. Veien til den går i 
dag alene gjennom liberal samling. Det er alfa og 
omega i norsk politikk i dag. 





POLITISK BI! 



Klassikere 


i 


FWfl 

Ntecotå Af achianeHi 




STATEN 

FYRSTEN 


i 


Overs? t: tv 

Innledning av 




pffl/, dt* Henning MfrLmd 

praf. dr , H. P, LVrange 




2 bind, Kr. 14,90. lb, kr, 20.70. 

Kr. 9S5. Solid Inah. Lr. 14.10, 




John haik* 





BORGER OG 

John Stmrrf MiU 




STATS M A R T 

0M FRIHETEN 




Inntedni fig siv 

Innledning a? 




pro f. dr. Karg Foss 

dr, fhU- H, O ■ ChriHapberien 




Kr,. 9S5. Solid innb. kr, 14,10. 

Kr, 9.95. Solid innb. kr. 1410. 




VJr egen ti di 


i 


ProftSlGr F. Å. Hå*f*k 

Lord Hankty 




VEIEN TIL TRELLDOM 

HANDLET VI RETT? 




«Ea glimrende analyse aV den ut- 

*AUc som skafter en UoEc Og ærlig 




vikling som har funnec sted i de 

manns tale, enren de «lv cr enig 




siste årtier og de krefter «om h&r 

etkr uenig, b fk lese Locd Hunkeyi 




bestemt denne utvikling. 

b&k- Johan Stharfjenberg,. 




S tseff p Tb&n f t Sjdfaftitfd&flde * . 





Kr. 95^. Sot id innb. Icr< l4 s Iø, 

Kr. 9-95. Solid innb, Lt, 14.10. 




DRÉVERS 

FORLAG 



F, Mh Bye & Co. Aa Ollo 



